ai4bharat/Pralekha huggingface dataset:
প্রধানমন্ত্রীরদপ্তর
মার্কিন রাষ্ট্রপতির সঙ্গে প্রধানমন্ত্রীর বৈঠক
নয়াদিল্লী, ২৪ মে, ২০২২
(প্রধানমন্ত্রী শ্রী নরেন্দ্র মোদী আজ টোকিওতে মার্কিন রাষ্ট্রপতি মিঃ যোসেফ আর বাইডেনের সঙ্গে একটি বৈঠকে মিলিত হন। অত্যন্ত সৌহার্দ্যপূর্ণ পরিবেশে বৈঠক অনুষ্ঠিত হয়েছে। এই বৈঠক দ্বিপাক্ষিক অংশীদারিত্বকে আরও এগিয়ে নিয়ে যাওয়ার ক্ষেত্রে সহায়ক হবে।
এই বৈঠক আসলে দুই নেতার মধ্যে নিয়মিত উচ্চস্তরীয় যোগাযোগের একটি অঙ্গ। উভয় নেতা ২০২১-এর সেপ্টেম্বরে ওয়াশিংটন ডিসি-তে সাক্ষাৎ করেন। তাঁদের মধ্যে জি২০ ও কপ২৬ শীর্ষ সম্মেলনেও মতবিনিময় হয়েছে। অতি সম্প্রতি ১১ই এপ্রিল তাঁরা ভার্চ্যুয়াল বৈঠকে যোগ দেন।
উভয় নেতা ইনভেস্টমেন্ট ইনসেনটিভ এগ্রিমেন্ট স্বাক্ষর হওয়ায় সন্তোষ প্রকাশ করেছেন। বিনিয়োগে উৎসাহ সংক্রান্ত এই চুক্তি স্বাক্ষরের ফলে মার্কিন যুক্তরাষ্ট্রের ডেভেলপমেন্ট ফিনান্স কর্পোরেশন ভারতে স্বাস্থ্য পরিষেবা, পুনর্নবীকরণযোগ্য জ্বালানী, ক্ষুদ্র ও মাঝারি শিল্পোদ্যোগ, পরিকাঠামো সহ বিভিন্ন ক্ষেত্রে বিনিয়োগে সাহায্য অব্যাহত রাখতে সক্ষম হবে।
উভয় পক্ষই ভারত ও মার্কিন যুক্তরাষ্ট্রের মধ্যে গুরুত্বপূর্ণ অত্যাধুনিক প্রযুক্তি সংক্রান্ত ইনিশিয়েটিভ অন ক্রিটিক্যাল অ্যান্ড ইমার্জিং টেকনোলজিস -র সূচনাকে স্বাগত জানিয়েছে। এরফলে ভারতের জাতীয় নিরাপত্তা পরিষদের সচিবালয় এবং মার্কিন যুক্তরাষ্ট্রের ন্যাশনাল সিকিউরিটি কাউন্সিলের মধ্যে যোগাযোগ বাড়বে। যার ফলশ্রুতিতে কৃত্রিম মেধা, কোয়ান্টাম কম্পিউটিং, 5G/6G জৈব প্রযুক্তি, মহাকাশ ও সেমিকন্ডাকটরের মতো বিভিন্ন ক্ষেত্রে দুটি দেশে সরকারি স্তরে, শিক্ষাবিদ ও শিল্প জগতের মধ্যে যোগাযোগ বৃদ্ধি পাবে।
ভারত-মার্কিন দ্বিপাক্ষিক সম্পর্কে প্রতিরক্ষা ও নিরাপত্তা সংক্রান্ত সহযোগিতাকে একটি গুরুত্বপূর্ণ স্তম্ভ বলে উল্লেখ করে উভয় পক্ষই সংশ্লিষ্ট ক্ষেত্রে আরও সহযোগিতা বৃদ্ধির উপর গুরুত্ব দেন। এই প্রেক্ষিতে প্রধানমন্ত্রী ভারতের মেক ইন ইন্ডিয়া ও আত্মনির্ভর ভারত কর্মসূচিতে অংশগ্রহণের জন্য মার্কিন শিল্পসংস্থাগুলিকে আমন্ত্রণ জানান। এরফলে দু-পক্ষই লাভবান হবে।
স্বাস্থ্য ক্ষেত্রে সহযোগিতার বিষয়টি বৈঠকে বিশেষ গুরুত্ব পেয়েছে। ভারত ও মার্কিন যুক্তরাষ্ট্র ২০২৭ সাল পর্যন্ত ভ্যাকসিন অ্যাকশন প্রোগ্রামের  সময়সীমা বাড়ানোর সিদ্ধান্ত নিয়েছে। এরফলে যৌথভাবে চিকিৎসা ক্ষেত্রে গবেষণা করা সম্ভব হবে, যার ফলশ্রুতিতে টিকা উদ্ভাবন ও বিভিন্ন প্রযুক্তি হস্তান্তর সহজ হবে।
দুটি দেশের মানুষের মধ্যে যোগাযোগ বৃদ্ধির জন্য প্রধানমন্ত্রী উচ্চশিক্ষা ক্ষেত্রকে আরও শক্তিশালী করার ওপর গুরুত্ব দেন, যার সুফল উভয় দেশই ভোগ করবে।
দুই নেতা দক্ষিণ এশিয়া ও ভারত-প্রশান্ত মহাসাগরীয় অঞ্চল সহ পারস্পরিক স্বার্থ সংশ্লিষ্ট বিভিন্ন আঞ্চলিক বিষয় নিয়ে মতবিনিময় করেছেন। একটি মুক্ত ও সমন্বিত ভারত-প্রশান্ত মহাসাগরীয় অঞ্চলের জন্য তাঁরা একযোগে কাজ করার অঙ্গীকার ব্যক্ত করেছেন।
ইন্দো-প্যাসিফিক ইকোনমিক ফ্রেম ওয়ার্ক ফর প্রসপারিটি -এর সূচনাকে প্রধানমন্ত্রী স্বাগত জানান। তিনি বলেন, জাতীয় প্রেক্ষাপট বিবেচনা করে একটি বাস্তব সম্মত ও সর্বাত্মক আইপিইএফ গড়ে তোলার কাজে ভারত সব ধরণের সহযোগিতা করতে প্রস্তুত।
উভয় নেতা ভবিষ্যতেও কার্যকর আলোচনা অব্যাহত রাখার বিষয়ে সহমত পোষণ করেছেন এবং ভারত-মার্কিন যুক্তরাষ্ট্রের মধ্যে অংশীদারিত্বকে আরও উচ্চপর্যায়ে নিয়ে যাওয়ার ক্ষেত্রে মতপ্রকাশ করেছেন।
CG/CB/NS
প্রধানমন্ত্রীরদপ্তর
নরওয়ের প্রধানমন্ত্রী শ্রী জোনাস গাহর স্টোর-এর সঙ্গে প্রধানমন্ত্রীর টেলিফোনে কথোপকথন
নয়াদিল্লি, ৯ সেপ্টেম্বর ২০২২
প্রধানমন্ত্রী শ্রী নরেন্দ্র মোদী আজ, শুক্রবার নরওয়ের প্রধানমন্ত্রী শ্রী জোনাস গাহর স্টোর-এর সঙ্গে টেলিফোনে কথা বলেছেন।
উন্নয়নশীল দেশগুলির পুনর্নবীকরণযোগ্য জ্বালানি প্রকল্পে আর্থিক সহায়তার জন্য বিভিন্ন উদ্যোগ সহ পারস্পরিক স্বার্থ-সংশ্লিষ্ট আন্তর্জাতিক ও দ্বিপাক্ষিক বিভিন্ন বিষয় নিয়ে তাঁরা আলোচনা করেছেন। উন্নয়নশীল দেশগুলির জন্য সঠিক সময়ে যথেষ্ট পরিমাণে জলবায়ু পরিবর্তন আটকাতে প্রয়োজনীয় তহবিলের যোগানের ওপর প্রধানমন্ত্রী গুরুত্ব দেন। তিনি বলেন, শ্রী স্টোর-এর অঙ্গীকার এক্ষেত্রে প্রশংসার যোগ্য।
উভয় নেতা মহাসাগরীয় অর্থনীতি -র জন্য টাস্ক ফোর্স গঠন সহ দ্বিপাক্ষিক বিভিন্ন সহযোগিতামূলক উদ্যোগের পর্যালোচনা করেছেন। পরিবেশ-বান্ধব হাইড্রোজেন জ্বালানি, জাহাজ চলাচল, বিজ্ঞান ও প্রযুক্তি এবং শিক্ষা সহ বিভিন্ন ক্ষেত্রে ভারত ও নরওয়ের মধ্যে সহযোগিতা বৃদ্ধি পাওয়ায় তাঁরা সন্তোষ প্রকাশ করেছেন।
PG/CB/DM
(
যোগাযোগওতথ্যপ্রযুক্তিমন্ত্রক
দেশ জুড়ে ব্রডব্যান্ড সংযোগের কাজ দ্রুত করার জন্য প্রয়োজনীয় অনুমতি পেতে টেলিযোগাযোগ দপ্তর সংশ্লিষ্ট সবপক্ষের সঙ্গে বৈঠক করেছে
নয়াদিল্লি, ১৬ ডিসেম্বর, ২০২১
দেশ জুড়ে ব্রডব্যান্ড সংযোগের কাজ দ্রুত করার জন্য প্রয়োজনীয় অনুমতি পেতে কেন্দ্রীয় যোগাযোগ মন্ত্রকের টেলিযোগাযোগ দপ্তর বিভিন্ন রাজ্যের তথ্য প্রযুক্তি সচিব ও দপ্তরের মুখ্য কার্যালয়গুলির আধিকারিকদের সঙ্গে বৈঠক করেছে। টেলিযোগাযোগ দপ্তরের সচিব শ্রী রাজারমন বৈঠকে পৌরোহিত্য করেন। দপ্তরের অতিরিক্ত সচিব শ্রী হরি রঞ্জন রাও, টেলিকম দপ্তরের মহানির্দেশক শ্রী নিজামুল হক সহ পদস্থ আধিকারিকরা বৈঠকে যোগ দেন।
বৈঠকে শ্রী রাজারমন বলেন, ব্রডব্যান্ডের লাইন বসানোর জন্য কোনও অনুমতি পেতে বিলম্ব হওয়া উচিৎ নয়। প্রয়োজনীয় অনুমতি পেতে দেরী হলে টেলিযোগাযোগ পরিষেবা উন্নয়ন ব্যহত হয়। ব্রডব্যান্ড সংযোগ কম থাকলে অদূর ভবিষ্যতে ফাইভ-জি প্রযুক্তির ব্যবহার করতে বিলম্ব হবে।
শ্রী রাজারমন সমস্ত টেলিযোগাযোগ ইউনিটকে প্রতি মাসে সার্ভিস প্রোভাইডারদের সঙ্গে বৈঠকের নির্দেশ দেন রাজ্য সরকার ও পুর কর্তৃপক্ষের সঙ্গে বিভিন্ন আবেদনের দ্রুত নিষ্পত্তি করতে হবে। আরওডব্লিউ সংক্রান্ত আবেদনগুলি বিভিন্ন রাজ্য যাতে দ্রুত মঞ্জুর করে, সে বিষয়ে স্টেট ব্রডব্যান্ড কমিটিগুলিকে অনুরোধ করা হয়।
টেলিযোগাযোগ দপ্তর সহজে ব্যবসা করার জন্য বিভিন্ন উদ্যোগ নিয়েছে। ন্যাশনাল ডিজিটাল কম্যুনিকেশন পলিসির মতো নতুন নতুন নীতি ব্রডব্যান্ড পরিষেবাকে ছড়িয়ে দিতে সাহায্য করবে। ‘ব্রডব্যান্ড ফর অল’ – সকলের জন্য ব্রডব্যান্ডের সুযোগ নিশ্চিত করতে ন্যাশনাল ব্রডব্যান্ড মিশনকে কার্যকর করতে হবে। এর মাধ্যমে এনডিসিপি ২০১৮, ডিজিটাল ইন্ডিয়া কর্মসূচি ও আত্মনির্ভর ভারত অভিযান বাস্তবায়িত হবে। দেশ জুড়ে ব্রডব্যান্ড পরিষেবা পৌঁছে দেওয়ার জন্য টেলিযোগাযোগ সংস্থাগুলিকে অপ্টিকাল ফাইবার কেবল এবং মোবাইল টাওয়ার বসাতে হবে। তবে, রাজ্য সরকার এবং স্থানীয় প্রশাসন এই কাজে সহায়তা করলেই এগুলি দ্রুত বাস্তবায়িত হবে। টেলিযোগাযোগ দপ্তর সিওএআই, ডিআইপিএ – এর সঙ্গে বিভিন্ন প্রকল্পের দ্রুত অনুমতি পাওয়ার বিষয়টি নিশ্চিত করতে নির্দিষ্ট সময় অন্তর পর্যালোচনা বৈঠকের সিদ্ধান্ত নিয়েছে। দপ্তর রাজ্য সরকারগুলির কাছে বিভিন্ন অনুমতি দ্রুত মঞ্জুর করার অনুরোধ জানিয়েছে।
CG/CB/SB
(Visitor Counter : 80
প্রধানমন্ত্রীরদপ্তর
ব্যাঙ্গালোর মেট্রোর হোয়াইটফিল্ড  থেকে কৃষ্ণরাজাপুরা মেট্রোপথটির আজ উদ্বোধন করলেন প্রধানমন্ত্রী
নয়াদিল্লি, ২৫ মার্চ, ২০২৩
ব্যাঙ্গালোর মেট্রোর হোয়াইটফিল্ড  থেকে কৃষ্ণরাজাপুরা পর্যন্ত মেট্রোপথটির আজ উদ্বোধন করেন প্রধানমন্ত্রী শ্রী নরেন্দ্র মোদী। নতুন এই মেট্রো পথে সফরও করেন তিনি।
এ সম্পর্কে প্রধানমন্ত্রীর দপ্তর থেকে এক ট্যুইট বার্তায় বলা হয়েছে :
“প্রধানমন্ত্রী শ্রী নরেন্দ্র মোদী বেঙ্গালুরু মেট্রোতে সফররত অবস্থায় সমাজের বিভিন্ন স্তরের মানুষের সঙ্গে আলাপচারিতা করছেন।”
হোয়াইটফিল্ড  মেট্রো স্টেশনে উপস্থিত হওয়ার পর টিকিট কাউন্টার থেকে একটি টিকিট কেনেন প্রধানমন্ত্রী। এরপর তিনি আজকের এই উদ্বোধন উপলক্ষে আয়োজিত এক প্রদর্শনীও ঘুরে দেখেন। হোয়াইটফিল্ড লাইনের উদ্বোধন উপলক্ষে একটি ফলকেরও আবরণ উন্মোচন করেন প্রধানমন্ত্রী। এরপর তিনি মেট্রোতে আরোহনের জন্য প্ল্যাটফর্মের দিকে হেঁটে যান। তাঁর এই যাত্রাপথে ব্যাঙ্গালোর মেট্রোর কর্মী ও আধিকারিকদের সঙ্গে তিনি কথা বলেন।
আজ প্রধানমন্ত্রীর সফরসঙ্গী ছিলেন কর্ণাটকের রাজ্যপাল শ্রী থাওয়ারচাঁদ গেহলট এবং রাজ্যের মুখ্যমন্ত্রী শ্রী বাসবরাজ বোম্মাই।
প্রসঙ্গত উল্লেখ্য, দেশের বিভিন্ন শহরে বিশ্বমানের পরিবহণ পরিকাঠামো গড়ে তোলার দিকে প্রধানমন্ত্রী বিশেষভাবে দৃষ্টি দিয়েছেন। এরই একটি অঙ্গ হিসেবে হোয়াইটফিল্ড থেকে কৃষ্ণরাজাপুরা পর্যন্ত ১৩.৭১ কিলোমিটার দীর্ঘ মেট্রো পথটির আজ উদ্বোধন করেন তিনি। এটি গড়ে তুলতে ব্যয় হয়েছে ৪,২৫০ কোটি টাকা। মেট্রোপথটি চালু হওয়ার ফলে বেঙ্গালুরুর যাত্রী সাধারণ দ্রুত ও নিরাপদ মেট্রো যাত্রার অভিজ্ঞতা লাভ করবেন।
PG/SKD/DM/
(
প্রতিরক্ষামন্ত্রক
ভারতীয় বিমানবাহিনীতে রাফায়েলের অন্তর্ভুক্তি
নয়াদিল্লি, ২৯ জুলাই, ২০২০
ভারতীয় বিমানবাহিনীর পাঁচটি রাফায়েল বিমান আম্বালায় বিমান ঘাঁটিতে আজ পৌঁছেছে। ফ্রান্সের মেরিন্যাক-এর ডাশোল অ্যাভিয়েশন ফেসিলিটি থেকে ২৭শে জুলাই সকালে এই বিমানগুলি যাত্রা শুরু করে। ভারতে আজ বিকেলে পৌঁছনোর আগে সংযুক্ত আরব আমিরশাহীর আল-ধাসরা বিমান ঘাঁটিতে অল্প সময়ের জন্য সেগুলি দাঁড়ায়।
ভারতীয় বিমানবাহিনীর বিমান চালকরা দুটি পর্যায়ে এই যুদ্ধ বিমানগুলিকে নিয়ে এসেছে। ফ্রান্স থেকে ৮,৫০০ কিলোমিটার পথের প্রথম পর্যায়ে বিমানগুলি ৫,৮০০ কিলোমিটার পথ ৭ ঘন্টা ৩০ মিনিটে সফর করেছে। ফরাসী বিমানবাহিনীর ট্যাঙ্কার আকাশপথে এই বিমানগুলিতে জ্বালানি সরবরাহ করেছে। দ্বিতীয় পর্যায়ে ২,৭০০ কিলোমিটার পথ পাড়ি দেওয়ার সময় ভারতীয় বিমানবাহিনীর ট্যাঙ্কার থেকে আকাশপথে জ্বালানি ভরা হয়েছে। ভারতীয় বিমানবাহিনী ফরাসি সরকার এবং ফ্রান্সের শিল্প সংস্থাকে নির্ধারিত সময়ে বিমানগুলি সরবরাহ করা এবং যথাযথ সহযোগিতার জন্য ধন্যবাদ জানিয়েছে। ফরাসি বিমানবাহিনীর জ্বালানি ভরার কাজে সাহায্য করার প্রক্রিয়াটি অত্যন্ত গুরুত্বপূর্ণ ছিল। পুরো প্রক্রিয়াটি সফলভাবে সম্পন্ন করা গেছে।
আম্বালায় গোল্ডেন অ্যারোজ – ১৭ নম্বর স্কোয়াড্রনটি গত বছরের ১০ই সেপ্টেম্বর পুনর্গঠন করা হয়। এটি ১৯৫১ সালের পয়লা অক্টোবর তৈরি করা হয়েছিল। ১৯৫৫ সালে বিখ্যাত যুদ্ধবিমান দ্যঁ হ্যাভিল্যাব ভ্যাম্পায়ার এই স্কোয়াড্রনে প্রথম অন্তর্ভুক্ত হয়েছিল। ১৯৫৭ সালে হকার হান্টার যুদ্ধবিমানও এখানে প্রথম অন্তর্ভুক্ত হয়।
রাফায়েল যুদ্ধবিমানের আনুষ্ঠানিক অন্তর্ভুক্তির প্রক্রিয়াটি আগস্টের মাঝামাঝি সময় হবে। এ ব্যাপারে পরবর্তীতে বিস্তারিত জানানো হবে।
CG/CB/DM
(Visitor Counter : 94
মন্ত্রিসভারঅর্থনৈতিকবিষয়সংক্রান্তকমিটি
প্রাথমিক কৃষি ঋণ সহায়তাদান সমিতিগুলিকে  কম্পিউটার-ভিত্তিক ও কম্পিউটারচালিত করে তোলার প্রস্তাবে সম্মতি কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির
বর্তমানে চালু ৬৩ হাজার প্যাক্স-কে মোট ২,৫১৬ কোটি টাকা ব্যয়ে কম্পিউটারচালিত করে তোলা হবে
এই ব্যবস্থায় উপকৃত হবেন ক্ষুদ্র ও প্রান্তিক চাষি সহ দেশের ১৩ কোটি কৃষক পরিবার
প্যাক্স-এর কাজে কম্পিউটার ব্যবস্থা চালু হলে সেগুলির কাজকর্মে দক্ষতা বৃদ্ধির পাশাপাশি বিশ্বাসযোগ্যতার প্রসার ঘটবে এবং পঞ্চায়েত পর্যায়ে পরিষেবা প্রদানের ক্ষেত্রে তা একটি গুরুত্বপূর্ণ ভূমিকা পালন করা হবে
সবক’টি প্যাক্স-কে এক অভিন্ন সফটওয়্যার ব্যবস্থায় যুক্ত করা হবে যার ফলে সাইবার নিরাপত্তা, বর্তমান নথিপত্রগুলিকে ডিজিটাল করে তোলা, রক্ষণাবেক্ষণ ও প্রশিক্ষণ ব্যবস্থারও প্রসার ঘটবে
নয়াদিল্লি, ২৯ জুন, ২০২২
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে আজ প্রাথমিক কৃষি ঋণ সহায়তাদান সমিতিগুলির  কাজকর্মকে কম্পিউটারচালিত করে তোলার প্রস্তাবে অনুমোদন দেওয়া হয়। এর ফলে প্যাক্স-এর কাজকর্মে স্বচ্ছতা বজায় রাখার পাশাপাশি দায়বদ্ধতাকেও নিশ্চিত করা যাবে। এছাড়াও, বাণিজ্যিক প্রচেষ্টার বৈচিত্র্যকরণের ক্ষেত্রেও প্যাক্স এক বিশেষ সুবিধাজনক অবস্থায় পৌঁছে যাবে। বিভিন্ন কাজ ও পরিষেবার দায়িত্ব গ্রহণের ক্ষেত্রেও প্যাক্স-এর কাজের পরিধিও সেইসঙ্গে আরও বৃদ্ধি পাবে। আগামী পাঁচ বছর ধরে প্রায় ৬৩ হাজার কৃষি ঋণ সহায়তাদান সমিতিকে পুরোপুরি কম্পিউটার-ভিত্তিক করে গড়ে তোলা যাবে। সমগ্র প্রকল্পটির জন্য ব্যয় ধরা হয়েছে ২,৫১৬ কোটি টাকা। এর মধ্যে কেন্দ্রীয় সরকারের অংশীদারিত্ব থাকবে ১,৫২৮ কোটি টাকা। দেশে স্বল্প মেয়াদে সমবায় ঋণদানের ক্ষেত্রে ত্রিস্তর-বিশিষ্ট ব্যবস্থার নীচের সারির দিকেই রয়েছে প্যাক্স। বর্তমানে ১৩ কোটি কৃষকের নাম এর সদস্য হিসেবে নথিভুক্ত রয়েছে। দেশের অর্থনীতির বিকাশ ও প্রসারে প্যাক্স-এর গুরুত্ব অপরিসীম। ত্রিস্তরীয় ব্যবস্থার অন্য দুটি স্তরে রয়েছে রাজ্য সমবায় ব্যাঙ্ক এবং জেলা কেন্দ্রীয় সমবায় ব্যাঙ্ক। নাবার্ড-এর উদ্যোগে এই দু’ধরনের ব্যাঙ্কের কাজকর্ম ইতিমধ্যেই পুরোপুরি কম্পিউটার-ভিত্তিক ও কম্পিউটারচালিত করে তোলা হয়েছে। কিন্তু অধিকাংশ প্যাক্স যেহেতু এখনও কম্পিউটারচালিত নয় সেজন্য সেগুলির কাজকর্মে আস্থা ও দক্ষতারও কিছু ঘাটতি রয়েছে। তবে, কয়েকটি রাজ্যে কিছু কিছু প্যাক্স আংশিকভাবে কম্পিউটারচালিত করে তোলা হয়েছে। কেন্দ্রীয় স্বরাষ্ট্র তথা সমবায় মন্ত্রী শ্রী অমিত শাহ-এর সম্মতিক্রমে দেশের সবক’টি প্যাক্স-কে কম্পিউটার ব্যবস্থায় একটি অভিন্ন প্ল্যাটফর্মে নিয়ে আসার প্রস্তাব করা হয়।
প্রসঙ্গত উল্লেখ্য, প্যাক্সগুলি কম্পিউটারচালিত হলে কৃষকদের অর্থনৈতিক অন্তর্ভুক্তি ও পরিষেবার সুযোগ সম্প্রসারণ ছাড়াও সার, বীজ সহ বিভিন্ন কৃষি উপকরণ যোগানের কাজও ত্বরান্বিত হবে। কম্পিউটার ব্যবস্থায় কৃষকদের ঋণদানের ব্যবস্থা যেমন একদিকে দ্রুততার সঙ্গে সম্পন্ন হবে, অন্যদিকে তেমনই কোনও কোনও ক্ষেত্রে পরিকাঠামো খাতে ব্যয়ও অনেকাংশে হ্রাস পাবে।
প্যাক্সগুলির আধুনিকীকরণের সুবাদে সবক’টি প্যাক্স এক অভিন্ন সফটওয়্যার ব্যবহারের সুযোগ পাবে এবং সাইবার নিরাপত্তা পরিকাঠামোকেও আরও জোরদার করে তোলা যাবে। প্যাক্স-এর রক্ষণাবেক্ষণ তথা প্রশিক্ষণ ব্যবস্থার প্রসার ঘটার পাশাপাশি সংশ্লিষ্ট নথিপত্রকে ডিজিটাল ব্যবস্থার সঙ্গে যুক্ত করা যাবে।
(PG/SKD/DM
শিল্পওবাণিজ্যমন্ত্রক
তথ্যপ্রযুক্তি শিল্প ভিত্তিক পরিষেবা রপ্তানী
নয়াদিল্লী, ১১ ফেব্রুয়ারি, ২০২২
কেন্দ্র তথ্যপ্রযুক্তি শিল্প এবং তথ্যপ্রযুক্তি ভিত্তিক বিভিন্ন পরিষেবাকে উৎসাহিত করতে নানা উদ্যোগ নিয়েছে। এরমধ্যে উল্লেখযোগ্য কয়েকটি উদ্যোগ হলো :
১. সফ্টওয়্যার টেকনোলজি পার্ক অফ ইন্ডিয়া  প্রকল্প : বৈদ্যুতিন ও তথ্যপ্রযুক্তি মন্ত্রকের অধীনে সফ্টওয়্যার টেকনোলজি পার্ক অফ ইন্ডিয়া  গড়ে তোলা হয়েছে। এসটিপিআই একটি ১০০ শতাংশ রপ্তানী ভিত্তিক প্রকল্প। দেশে তৈরি কম্পিউটার সফ্টওয়্যার রপ্তানী করতে সাহায্য করার জন্য এই প্রকল্পের সূচনা হয়েছে। ২০২০-২১ অর্থবর্ষে এসটিপিআই নিবন্ধীকৃত তথ্যপ্রযুক্তি ও তথ্যপ্রযুক্তি ভিত্তিক পরিষেবা সংস্থাগুলি মোট ৫ লক্ষ ২ হাজার কোটি টাকার পরিষেবা রপ্তানী করেছে।
২. বিশেষ অর্থনৈতিক অঞ্চল  : ২০০৫ সালের এসইজেড আইনটি ২০০৬ সালের ১০ই ফেব্রুয়ারি থেকে কার্যকর হয়েছে। এক জানালা নীতির মাধ্যমে বিভিন্ন অনুমতি পাওয়ার ক্ষেত্রে এই আইন সহায়ক হয়েছে। এসইজেড আইনের মূল উদ্দেশ্য হলো অতিরিক্ত আর্থিক কর্ম-তৎপরতার গড়ে তুলতে সাহায্য করা, পণ্য ও পরিষেবা রপ্তানীতে উৎসাহ দেওয়া, দেশ-বিদেশের বিনিয়োগকারীদের বিনিয়োগে আকৃষ্ট করা, কর্মসংস্থান সৃষ্টি করা ও পরিকাঠামো গড়ে তোলা। ২০২০-২১ অর্থবর্ষে এসইজেডগুলি থেকে তথ্যপ্রযুক্তি ও তথ্যপ্রযুক্তি নির্ভর পরিষেবা রপ্তানী হয়েছে ৫ লক্ষ ১০ হাজার কোটি টাকা।
৩. ন্যাশনাল পলিসি অন সফ্টওয়্যার প্রোডাক্ট-২০১৯ : ভারতকে আন্তর্জাতিক স্তরে সফ্টওয়্যার তৈরির হাব হিসেবে গড়ে তুলতে কেন্দ্র ন্যাশনাল পলিসি অন সফ্টওয়্যার প্রোডাক্ট-২০১৯এর অনুমতি দিয়েছে। এর মাধ্যমে তথ্য যোগাযোগ প্রযুক্তির বিভিন্ন ক্ষেত্রে উদ্ভাবন, বাণিজ্যিকীকরণের উন্নত পরিবেশ গড়ে তোলা, স্থিতিশীল মেধাস্বত্ত্ব, প্রযুক্তি নির্ভর স্টার্টআপ সংস্থা এবং বিশেষ বিশেষ ক্ষেত্রে দক্ষতা বিকাশে সাহায্য করা হয়। এই প্রকল্প আন্তর্জাতিক স্তরে মোট সফ্টওয়্যার পণ্যের বাজারে ভারতের অংশীদারিত্ব বাড়াতে সাহায্য করে। এছাড়াও ২০২৫ সালের মধ্যে সংশ্লিষ্ট ক্ষেত্রে ৩৫ লক্ষ মানুষের কর্মসংস্থান সৃষ্টি করাও এই প্রকল্পের আরেকটি উদ্দেশ্য।
৪. নেক্সড জেনারেশন ইনকিউবেশন প্রকল্প : এই প্রকল্পের মাধ্যমে ন্যাশনাল পলিসি অন সফ্টওয়্যার প্রোডাক্ট-২০১৯কে সাহায্য করা হয়। এর সাহায্যে দেশজুড়ে সফ্টওয়্যার উৎপাদনে অনুকূল পরিবেশ গড়ে তোলা হচ্ছে; যার মাধ্যমে আরও বেশি কর্মসংস্থানের সৃষ্টি হবে এবং বিভিন্ন সংস্থার মধ্যে প্রতিযোগিতার পরিবেশ গড়ে উঠবে।
৫. চ্যাম্পিয়ন সেক্টর সার্ভিস স্কিমের আওতায় নর্ডিক ও আফ্রিকার দেশগুলিতে ভবিষ্যতের চাহিদাসম্পন্ন উন্নত দক্ষ মানদ সম্পদের বাজার গড়ে তোলা এবং ভারতে তৈরি তথ্যপ্রযুক্তি ভিত্তিক পরিষেবা রপ্তানী করার জন্য আরও কিছু উদ্যোগ নেওয়া হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন শিল্প ও বাণিজ্য প্রতিমন্ত্রী শ্রীমতী অনুপ্রিয়া প্যাটেল।
CG/CB/NS
(Visitor Counter : 103
পাৱর মন্ত্রালয়
চান্দেল জিলাদা বিজলি মহোৎসব অমসুং উজালা দিৱস পালন তৌখ্রে
লৈবাক শিনবা থুংবদা, “উজ্জ্বল ভারত, উজ্জ্বল ভবিশ্য” থিমগী মখাদা বিজলি মহোৎসব অমসুং উজালা দিৱস পালন তৌরিবা অসিগী শরুক ওইনা চান্দেল জিলাগী থমনাপোকপিদা “আজাদী কা অমৃত মহোৎসব পাৱর@২০৪৭” পাঙথোকখ্রে। ঙসিগী থৌরম অসি মনিপুর সরকারগা খুৎশম্নদুনা ভারত সরকারগী পাৱর মন্ত্রালয়  অমসুং ন্যু এন্দ রিন্যুএবল ইনর্জী মন্ত্রালয়  পাঙথোকখি।
ঙসিগী থৌরম অসিদা চান্দেল দি.সি., শ্রী ময়াংলম্বম রাজকুমার, এন.ঐচ.পি.সি.গী গ্রুপ জি.এম.,শ্রী প্রেমানন্দ লাইশ্রম, এম.এস.পি.দি.সি.এল.গী জি.এম. III, শ্রী পি. শমুঙৌ অমসুং থমনাপোকপিগী খুলাকপা, শ্রী তিঐচ. বেশাংনা শরুক য়াখি।
থৌরম অসিদা ৱা ঙাংলদুনা চান্দেলগী দি.সি., শ্রী ময়াংলাম্বম রাজকুমারনা হায়খি মদুদি, ঙসি ঐখোয়না পাৱর সেক্তরদা উবা ফংলিবা চাউখৎ-থৌরাং অসি সেক্তর খুদিংমক অমসুং লৈবাক্কী কাচিন-কোয়া শিনবা থুংবদা মৈ ফংহন্নবা পান্দম অমগা লোয়ননা কন্না হোৎনখিবা মীয়ামগী লুচিংবশিং অমসুং বিজ্ঞানিকশিংগী লেপ্পা লৈত্রবা খোঙথাংশিংগী ফলনি। মহাক্না মখা তারদুনা হায়খি লৈবাক্কী শেন্মীৎলোনগী অপুনবা চুাউখৎ-থৌরাংদা শরুক তম্লিবা লৌউ-শিংউ, সর্ভিস নত্ত্রগা মেন্যুফেকচরিং সেক্তরশিং ওইরবসু সেক্তর পুম্নমক্কী চাউখৎ-থৌরাংদা পাৱর য়াম্না মরু ওই।
হৌদোকপগী ৱারোল পীরদুনা চান্দেলগী দি.জি.এম., শ্রী লেৎখোমাং হাওকিপনা হায়খি মদুদি ঙমখৈগা লোন্নবা মফমশিংদা লৈরিবা খুঙ্গংশিং য়াওনা চান্দেল জিলাদা লৈরিবা খুঙ্গং অয়াম্বা অসি গ্রীদ নত্ত্রগা সোলর পাৱরগী খুত্থাংদা ইলেক্ত্রিফাইদ তৌখি।
ঙসিগী থৌরমগী শরুক অমা ওইনা য়ুনিভর্সেল হাউসহোল্দ ইলেক্ত্রিফিকেসন, দিস্ত্রিব্যুসন সিস্তেম মপাঙ্গল কনখৎহনবা, কেপাসিতী হাপচিনবা, ৱান নেসন ৱান গ্রীদ, রিন্যুএবল ইনর্জী, কঞ্জুমর রাইৎস অমসুং রাজ্য অসিগী মাইপাকপশিংগী মতাংদা শোর্ত ফিল্মশিং মীয়ামদা উৎখি। এম.এস.পি.দি.সি.এল.গী ওফিসিএলশিংগা লোয়ননা কঞ্জমরশিংগী ওইবা ৱারী-ৱাতাই শাবগী শেদন অমা ঙসিগী থৌরমগী শরুক অমা ওইনসু পাঙথোকখি।
মন্ত্রিসভারঅর্থনৈতিকবিষয়সংক্রান্তকমিটি
ফসফেট এবং পটাশযুক্ত সারের জন্য ২০১৯-২০ অর্থবর্ষে পুষ্টি উপাদান-ভিত্তিক ভর্তুকি প্রদানের প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ৩১ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি ফসফেট এবং পটাশযুক্ত সারের জন্য ২০১৯-২০ অর্থবর্ষে পুষ্টি উপাদান-ভিত্তিক ভর্তুকি  প্রদানের ক্ষেত্রে সার মন্ত্রকের প্রস্তাব অনুমোদন করেছে। এ সংক্রান্ত বিজ্ঞপ্তি জারির দিন থেকে এনবিএস-এর অনুমোদিত এই হার কার্যকর হবে।
নাইট্রোজেন-ভিত্তিক সারের ক্ষেত্রে প্রতি কেজিতে ভর্তুকির হার ১৮.৯০১ টাকা। ফসফরাসের ক্ষেত্রে এই পরিমাণ ১৫.২১৬ টাকা। পটাশ-ভিত্তিক সারের ক্ষেত্রে প্রতি কেজিতে ভর্তুকির হার ১১.১২৪ টাকা এবং সালফারের ক্ষেত্রে এই পরিমাণ ৩.৫৬২ টাকা। প্রতি কেজিতে ভর্তুকির হারের এই পরিমাণ ২০১৮-১৯ অর্থবর্ষের প্রদেয় হারের সমান। এর ফলে, ২০১৯-২০ অর্থবর্ষে ভর্তুকিবাবদ ২২,৮৭৫ কোটি ৫০ লক্ষ টাকা ব্যয় হবে।
এর ফলে, ২০১৯-২০ অর্থবর্ষে সার উৎপাদনকারী সংস্থা এবং আমদানিকারী সংস্থাগুলি কৃষকদের জন্য প্রয়োজনীয় সার সরবরাহ করতে পারবে।
সরকার সার উৎপাদক এবং আমদানিকারকদের মাধ্যমে কৃষকদের মধ্যে ইউরিয়া এবং ২১ রকমের ফসফেট এবং পটাশযুক্ত সার ভর্তুকি মূল্যে দিতে পারবে। এনবিএস যোজনা অনুযায়ী ২০১০-এর পয়লা এপ্রিল থেকে এই ভর্তুকির ব্যবস্থা করা হয়েছে।
CG/CB/DM
(Visitor Counter : 332
অর্থমন্ত্রক
মার্কিন যুক্তরাষ্ট্রের ওয়াশিংটনে জি-২০ অর্থমন্ত্রীদের চতুর্থ এবং কেন্দ্রীয় ব্যাঙ্কের গভর্নরদের বৈঠকে অংশ নিলেন কেন্দ্রীয় অর্থমন্ত্রী শ্রীমতী নির্মলা সীতারমন
নতুন দিল্লি, ১৪ অক্টোবর, ২০২১
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন মার্কিন যুক্তরাষ্ট্রের ওয়াশিংটনে বুধবার জি-২০ গোষ্ঠীভুক্ত দেশগুলির অর্থমন্ত্রী এবং কেন্দ্রীয় ব্যাঙ্কগুলির গভর্নরদের চতুর্থ বৈঠকে অংশ নেন। ইতালির অর্থমন্ত্রীর সভাপতিত্বে এবারের বৈঠক আয়োজন করা হয়। আন্তর্জাতিক অর্থভান্ডার - বিশ্ব ব্যাঙ্কের বার্ষিক সভার পাশাপাশি এই বৈঠক আয়োজিত হয়। ইতালির সভাপতিত্বে জি-২০ দেশগুলির অর্থমন্ত্রী ও কেন্দ্রীয় ব্যাঙ্কের গভর্নরদের এটিই ছিল চূড়ান্ত বৈঠক। বৈঠকে বিশ্ব অর্থ ব্যবস্থার পুনরুদ্ধার, আর্থিক দিক থেকে বিপর্যস্ত দেশগুলিকে মহামারীর সময় সহায়তা, বিশ্ব স্বাস্থ্য, জলবায়ু পরিবর্তন, আন্তর্জাতিক কর আরোপ এবং আর্থিক ক্ষেত্র সম্পর্কিত বিভিন্ন বিষয় নিয়ে আলোচনা হয়।
মহামারীর কবল থেকে দীর্ঘস্থায়ী ভিত্তিতে অর্থব্যবস্থার পুনরুদ্ধারে জি-২০ দেশগুলির অর্থমন্ত্রী এবং কেন্দ্রীয় ব্যাঙ্কের গভর্নররা যে কোন ধরণের সহায়তা অব্যাহত রাখা এবং দীর্ঘ মেয়াদী ভিত্তিতে অর্থ ব্যবস্থার পুনরুদ্ধারে অগ্রাধিকার দেওয়ার ব্যাপারে সহমত হন ।
শ্রীমতী সীতারমন বলেন, সঙ্কট থেকে পুনরুদ্ধারে অর্থ ব্যবস্থার রূপান্তর অন্যতম একটি বড় চ্যালেঞ্জ। তাই এই চ্যালেঞ্জ মোকাবিলায় সকলের জন্য টিকার বিষয়টি সুনিশ্চিত করা প্রয়োজন। অর্থমন্ত্রী আরও বলেন, আর্থিক বিপর্যস্ত দেশগুলিকে সহায়তা অব্যাহত রাখতে এবং অর্থ ব্যবস্থার কাঠামোগত সংস্কারে আমাদের অগ্রাধিকার অব্যাহত থাকবে।
অর্থমন্ত্রী মহামারীর সময় পারস্পরিক সহায়তার ক্ষেত্রে জি-২০ দেশগুলির ভূমিকার প্রশংসা করেন। ঋণ সুবিধার মাধ্যমে আর্থিক বিপর্যস্ত দেশগুলিকে সহায়তা চালিয়ে যাওয়া হবে বলেও তিনি জানান। অর্থমন্ত্রী প্রস্তাব দেন, অর্থ ব্যবস্থার সুফল যাতে সকলের কাছে পৌঁছোয়, তার জন্য অগ্রাধিকার দিতে হবে।
জলবায়ু পরিবর্তন সমস্যার মোকাবিলায় জি-২০ দেশগুলির মধ্যে প্রয়াসকে আরও জোরদার করার প্রয়োজনীয়তার ওপর গুরুত্ব দিয়ে শ্রীমতী সীতারমন রাষ্ট্রসংঘের জলবায়ু পরিবর্তন সংক্রান্ত ফ্রেম ওয়ার্কের ওপর ভিত্তি করে বিভিন্ন নীতি বিবেচনা করার প্রস্তাব দেন। জলবায়ু পরিবর্তনের সমস্যা মোকাবিলায় জি-২০ দেশগুলির মধ্যে আলাপ-আলোচনা আরও এগিয়ে নিয়ে যাওয়ার কথাও শ্রীমতী সীতারমন বলেন। জি-২০ কর্ম পরিকল্পনার আওতায় যে সমস্ত অঙ্গিকার গ্রহণ করা হয়েছে, তা পূরণে গোষ্ঠীভুক্ত দেশগুলির অর্থমন্ত্রী ও কেন্দ্রীয় ব্যাঙ্কের গভর্নররা নিজেদের অঙ্গিকারের কথা পুনরায় ব্যক্ত করেন।
CG/BD/AS/
(Visitor Counter : 125
স্বরাষ্ট্র মন্ত্রক
সাধারণতন্ত্র দিবস-২০২১ উপলক্ষে ফায়ার সার্ভিস, হোমগার্ড ও সিভিল ডিফেন্স কর্মীদের রাষ্ট্রপতির পদক প্রদান
নতুন দিল্লি, ২৫ জানুয়ারি, ২০২১
সাধারণতন্ত্র দিবসে প্রতিবছর ফায়ার সার্ভিসেস, সিভিল ডিফেন্স এবং হোমগার্ড কর্মীদের রাষ্ট্রপতির পুরস্কার দেওয়া হয়। সাহসিকতা ও বিশেষ কাজের স্বীকৃতিস্বরূপ এই পুরস্কার দেওয়া হয়।
এবছর ফায়ার সার্ভিসের সঙ্গে যুক্ত ৭৩ জন কর্মীকে রাষ্ট্রপতি পুরস্কারে ভূষিত করা হবে। এছাড়া ৫৪ জন, যারা হোমগার্ড ও সিভিল ডিফেন্সের সাথে যুক্ত তাঁদেরকেও রাষ্ট্রপতির পদক প্রদান করা হবে।
স্বাস্থ্যওপরিবারকল্যাণমন্ত্রক
দেশের দৈনিক নমুনা পরীক্ষায় অপ্রত্যাশিত অগ্রগতি
দেশে গত ২৪ ঘন্টায় ১১ লক্ষ ৭০ হাজারের বেশি কোভিড নমুনা পরীক্ষা
এখনও পর্যন্ত ৪ কোটি ৫০ লক্ষের বেশি নমুনা পরীক্ষা হয়েছে
নয়াদিল্লি, ৩ সেপ্টেম্বর, ২০২০
দেশে গত দু'দিন ধরে দৈনিক ভিত্তিতে ১০ লক্ষের বেশি নমুনা পরীক্ষার অগ্রগতির হার অব্যাহত রেখে আজ পর্যন্ত দৈনিক নমুনা পরীক্ষার সংখ্যায় অপ্রত্যাশিত অগ্রগতি হয়েছে।
দেশে গত ২৪ ঘন্টায় ১১ লক্ষ ৭২ হাজার ১৭৯টি নমুনা পরীক্ষা হয়েছে। নমুনা পরীক্ষায় এই সাফল্য অর্জনের সঙ্গে সঙ্গে সামগ্রিকভাবে নমুনা পরীক্ষার সংখ্যা ৪ কোটি ৫৫ লক্ষ ৯ হাজার ৩৮০ হয়েছে।
দেশে কোভিড-১৯ নমুনা পরীক্ষায় দৈনিক অগ্রগতির হারের দিক থেকে যে সাফল্য অর্জিত হয়েছে তা সংশ্লিষ্ট সকল পক্ষের সক্রিয় উদ্যোগের পরিণাম। গত জানুয়ারি মাসের শেষ পর্যন্ত যেখানে দৈনিক নমুনা পরীক্ষার সংখ্যা ছিল ১০, আজ পর্যন্ত তা বেড়ে হয়েছে ১১ লক্ষের বেশি।
ভারতের দৈনিক ভিত্তিতে গড় নমুনা পরীক্ষার সংখ্যা বিশ্বের অন্যতম সর্বাধিক। ধারাবাহিকভাবে এরকম অধিক সংখ্যায় সুদীর্ঘ সময় ধরে নমুনা পরীক্ষায় অগ্রগতির বিষয়টি দেশের যথাযথ স্বাস্থ্য পরিকাঠামোর ও উন্নত নমুনা পরীক্ষার বিষয়টিকেই প্রতিফলিত করে। স্বাভাবিকভাবেই নমুনা পরীক্ষার হার ক্রমাগত বৃদ্ধি পাওয়ায় মৃত্যু হার নিম্নমুখী। এমনকি, অধিক সংখ্যায় নমুনা পরীক্ষার ফলে নিশ্চিতভাবে আক্রান্তের সংখ্যাও স্বাভাবিকভাবেই কমছে।
নমুনা পরীক্ষায় এই অগ্রগতি সম্ভব হয়েছে দেশের সুবিস্তৃত নমুনা পরীক্ষাগারগুলির নেটওয়ার্কের দ্রুত সম্প্রসারণের ফলে। ভারতে আজ পর্যন্ত নমুনা পরীক্ষাগারের সংখ্যা ১,৬২৩। এর মধ্যে সরকারি নমুনা পরীক্ষাগার ১,০২২ এবং বেসরকারি নমুনা পরীক্ষাগারের সংখ্যা ৬০১।
নমুনা পরীক্ষার হার দৈনিক ভিত্তিতে বাড়ানোর লক্ষ্যে অত্যাধুনিক থ্রুপুট বা কম সময়ে অধিক পরিণাম দেওয়ার উপযোগী যন্ত্র বসানো হয়েছে। ইতিমধ্যেই কলকাতার ন্যাশনাল ইনস্টিটিউট ফর কলেরা অ্যান্ড এন্টেরিক ডিজিজেস চিকিৎসা পরিষ্ঠানে এরকম যন্ত্র চালু করা হয়েছে। ইতিমধ্যেই কলকাতা সহ দিল্লি, মুম্বাই, পাটনা ও নয়ডাতে ৬,৮০০ এ ধরনের যন্ত্র চালু রয়েছে। তাৎপর্যপূর্ণ বিষয় হল, অত্যাধুনিক এই মেশিনগুলি ন্যূনতম মনুষ্য হস্তক্ষেপ ছাড়াই দৈনিক গড়ে ১,০০০টি নমুনা পরীক্ষার পরিণাম দিতে পারে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/BD/DM
প্রধানমন্ত্রীরদপ্তর
প্রধানমন্ত্রী মোরবীতে পর্যালোচনা বৈঠক করেছেন
আধিকারিকরা প্রধানমন্ত্রীকে উদ্ধার কাজ এবং দুর্গতদের সহায়তার বিষয়ে অবহিত করেছেন
প্রধানমন্ত্রী : কর্তৃপক্ষকে দুর্গত পরিবারদের পাশে থাকতে হবে এবং তাঁরা যাতে সমস্ত রকম সাহায্য পান তা নিশ্চিত করতে হবে
প্রধানমন্ত্রী : এই মুহূর্তে প্রয়োজন বিস্তারিত তদন্ত যাতে এই দুর্ঘটনা সংক্রান্ত সমস্ত বিষয়কে চিহ্নিত করা যায়
প্রধানমন্ত্রী বলেছেন তদন্ত থেকে শিক্ষা নিয়ে তার দ্রুত রূপায়ণ করতে হবে
নয়াদিল্লি, ১ নভেম্বর ২০২২
প্রধানমন্ত্রী শ্রী নরেন্দ্র মোদী গুজরাটের মোরবীতে দুর্ভাগ্যজনক সেতু দুর্ঘটনাজনিত পরিস্থিতি পর্যালোচনা করতে বৈঠক করলেন।
প্রধানমন্ত্রী বলেছেন যে কর্তৃপক্ষকে দুর্গত পরিবারের পাশে থাকতে হবে এবং এই দুঃখজনক মুহূর্তে সব রকম সাহায্য যাতে তাঁরা পান তা নিশ্চিত করতে হবে।
আধিকারিকরা প্রধানমন্ত্রীকে উদ্ধার কাজ এবং দুর্গতদের সাহায্য সম্পর্কে অবহিত করেন।
প্রধানমন্ত্রী বলেছেন, এই মুহূর্তে প্রয়োজন বিস্তারিত তদন্ত যাতে এই দুর্ঘটনার কারণগুলি জানা যায়। তিনি আরও বলেছেন, এই তদন্ত থেকে উপযুক্ত শিক্ষা নিয়ে তা দ্রুত রূপায়ণ করতে হবে।
বৈঠকে উপস্থিত ছিলেন মুখ্যমন্ত্রী শ্রী ভূপেন্দ্রভাই প্যাটেল, স্বরাষ্ট্র প্রতিমন্ত্রী শ্রী হর্ষ সাঙ্ঘভি, গুজরাট সরকারের মন্ত্রী শ্রী ব্রিজেশ মের্জা, গুজরাটের মুখ্যসচিব, রাজ্যের ডিজিপি, স্থানীয় জেলাশাসক, এসপি, আইজি, বিধায়ক, সাংসদ এবং অন্য আধিকারিকরা।
এর আগে মোরবীতে পৌঁছে প্রধানমন্ত্রী দুর্ঘটনা স্থল পরিদর্শন করেন। তিনি স্থানীয় হাসপাতালে যান যেখানে আহতদের চিকিৎসা চলছে। উদ্ধার ও ত্রাণ কাজে যুক্ত ব্যক্তিদের সঙ্গে তিনি কথা বলেন এবং তাঁদের কাজের প্রশংসা করেন।
PG/AP/DM
(
প্রধানমন্ত্রীরদপ্তর
বিশিষ্ট অভিনেত্রী সুলোচনার প্রয়াণে প্রধানমন্ত্রীর শোক প্রকাশ
নয়াদিল্লি, ০৪ জুন, ২০২৩
প্রধানমন্ত্রী শ্রী নরেন্দ্র মোদী বিশিষ্ট অভিনেত্রী সুলোচনার প্রয়াণে গভীর শোক প্রকাশ করেছেন। তিনি বলেন, বিভিন্ন চলচ্চিত্রে তাঁর অভিনয়ের মাধ্যমে তিনি দর্শকদের মনে বিরাজ করবেন।
এক ট্যুইটে প্রধানমন্ত্রী বলেন, “সুলোচনাজীর প্রয়াণে ভারতীয় চলচ্চিত্র জগতে এক গভীর শূন্যতার সৃষ্টি হ’ল। তাঁর অবিস্মরণীয় অভিনয় আমাদের সংস্কৃতিকে সমৃদ্ধ করেছে এবং আগামী কয়েক প্রজন্মের কাছে প্রিয় হয়ে উঠেছেন তিনি। বিভিন্ন ভূমিকায় তাঁর অভিনয়ের মাধ্যমে সিনেমা জগতে তিনি বিরাজ করবেন। তাঁর শোকসন্তপ্ত পরিবার-পরিজনদের প্রতি রইল সমবেদনা। ওঁ শান্তি”!
CG/PM/SB
(